Tauragės Jovarų pagrindinė mokykla

Tauragės Jovarų pagrindinė mokykla (buvusi Tauragės 5-oji vidurinė mokykla) – dieninė, savarankiško mokymosi bendrojo lavinimo mokykla Tauragėje, Laisvės g. 19, vykdanti pradinio, pagrindinio (anksčiau – ir vidurinio), papildomo ugdymo programas. Įstaigos kodas 190468373.

Filialas – Tauragės Jovarų vidurinės mokyklos Dacijonų klasė, nuo 2007 m. ir Dauglaukio pradinė mokykla , nuo 2020 Lauksargių ir Gaurės skyriai.

 Istorija 

1978 m. rugpjūčio 1 d. pradėta statyti Tauragės Jovarų (penktoji) vidurinė mokykla. Naujoje mokykloje, kurioje buvo 40 kabinetų, sporto salė, aktų salė, valgykla, biblioteka, aikštynas. 1979 m. spalio mėnesį prasidėjo mokslo metai. Pirmuosius 1979/1980 mokslo metus šioje mokykloje pradėjo 46 pedagogai, mokėsi 1053 mokiniai.

Nuo 1997 m. mokykla pasirinko ekonominę mokymo pakraipą. Ugdytiniai mokosi choreografijos. 1996 m. Lietuvos sveikatos apsaugos ministerija įtraukė mokyklą į sveikatą stiprinančių mokyklų tinklą. Nuo 1998 m. į mokyklos bendruomenę integruojasi kitakalbiai mokinai. 1999 m. mokykla pradėjo turėdama 1070 mokinių. Savo žinias ir energiją mokiniams dalino 82 pedagogai, 9 mokyklos mokytojai jau turėjo metodininkų vardus, daugelis kitų buvo apsigynę vyresniojo mokytojo vardą.

2007–2008 m., paskutiniais vidurinio ugdymo metais, mokykloje mokėsi 782 mokiniai, dirbo 66 mokytojai (23 metodininkai). 2008–2009 mokslo metais Jovarų vidurinė mokykla tapo pagrindinio ugdymo įstaiga – Tauragės Jovarų pagrindine mokykla.

2020 m. prijungta Lauksargių pagrindinė mokykla.

 Direktoriai 
 1979 m. Valentinas Pocevičius
 1984 m. Algirdas Medeikis
 1988 m. Eugenijus Šaltis
 1993 m. Algimantas Kaminskis
 2022 m. Janina Pukelienė

 Žymūs mokiniai 
 Liudas Mikalauskas, operos solistas

 Šaltiniai 

 Nuorodos 
 Mokyklos svetainė

Jovarų
Kategorija:Lietuvos pagrindinės mokyklos